KIFUNDWA 19
Le Umpika Mukōkele ne Mudyumuke I Ani?
Yesu, kumeso kwa kufwa, wēsambile pafula na bana bandi ba bwanga baná
I kakisumpi ka balondi bashingwe māni ba Yesu. Uno “umpika” uyukene patōka amba i Kitango Kyendeji kya Batumoni ba Yehova. Upānga batōtyi nandi ba Yehova bidibwa bya ku mushipiditu pa kitatyi kifwaninwe. Tutalanga’nka uno umpika mukōkele etupe nyeke “kipimo [kyetu] kya byakudya pa kitatyi kifwaninwe.”
Ulamanga ba mu njibo ya Leza. (1 Temote 3:15) Yesu wāpele umpika mwingilo ulēma wa kulama mwingilo wingilwa na kipindi kya pano panshi kya bulongolodi bwa Yehova—kutala bingidilwa bidi’mo, kwendeja mwingilo wa busapudi, ne kwitufundija kupityila ku kipwilo. O mwanda, pa kwitupa byobya byotusakilwa mu kitatyi kifwaninwe, “umpika mukōkele ne mudyumuke” wabanyanga bidibwa bya ku mushipiditu kupityila mu mabuku otusapulanga nao, ne kupityila ku mpangiko ipitanga ku kupwila ne ku bitango byetu.
Uno umpika i mukōkele ku bubine bwa mu Bible ne ku mwingilo wapelwe wa kusapula myanda miyampe, kadi i mudyumuke mu muswelo walama senene tumweno twa Kidishitu tudi pano pa ntanda. (Bilongwa 10:42) Yehova weselanga mwingilo wandi na kubweja bantu ne bidibwa bya ku mushipiditu.
Lelo i ani utongelwe na Yesu kudisha bandi bana ba bwanga ku mushipiditu?
Lelo umpika i mukōkele ne mudyumuke mu buluji’ka?
swh_Latn bam_Latn bem_Latn bem_Latn bem_Latn bem_Latn bem_Latn bem_Latn